**OBRAZLOŽENJE**

**UZ PRAVILNIK O IZGLEDU, UVJETIMA I NAČINU KORIŠTENJA ZAŠTIĆENOG ZNAKA ZDRAVSTVENOG TURIZMA**

Pravilnikom o izgledu, uvjetima i načinu korištenja zaštićenog znaka zdravstvenog turizma propisuje se izgled zaštićenog znaka zdravstvenog turizma te uvjeti i način za njegovo korištenje. Zaštićeni znak zdravstvenog turizma jest znak čijim korištenjem se promiče zdravstveni turizam Republike Hrvatske i kojim se vizualno identificiraju zdravstvene ustanove, trgovačka društva za obavljanje zdravstvene djelatnosti, privatni zdravstveni radnici, turističke ambulante i pravne osobe koje, u skladu s posebnim propisom, obavljaju ugostiteljsku djelatnost i/ili pružaju usluge u turizmu, koji imaju rješenje ministarstva nadležnog za zdravstvo o ispunjavaju normativa i standarda za pružanje zdravstvenih usluga u zdravstvenom turizmu i evidentirani su u Upisniku zdravstvenog turizma.